**Vedtekter for Ranglerock**

**§ 1 Namn**

a)     Foreiningas namn er Ranglerock. Heretter RR

b)     Foreininga vart skipa 14. august 2002.

c)      Foreiningas heimstad er Time Kommune.

**§ 2 Form og tilslutting**

RR er ei sjølvstendig, ideell foreining utan profittføremål. RR er tilslutta Norsk Rockforbund (NRF) og Time Musikkråd. **§ 3 Føremål**

RR’s føremål er å

a) gje publikum på Jæren gode konsertopplevingar

b) spreia kunnskap om og auka interessa for rock og slektande musikkformar.

c) arbeida for å betra tilhøva og leggja til rette for utviklingsmoglegheiter for personar som vil driva med rytmisk musikk på Jæren.

**§ 4 Styret**

RR vert leia av eit styre på 8 personar.

Styret si hovudoppgåve er å ivareta foreiningas føremålsparagraf.  
Styret pliktar å fylgja vedtekter og retningsliner vedtekne av Årsmøtet.

Styret er vedtaksdyktig når minst halvparten av medlemmane er til stade og vedtak vert gjort med alminneleg fleirtal. Ein skal freista å fatta samrøystes vedtak i alle saker. Ved stemmelikskap gjeld den meininga som leiaren sluttar seg til.

Styret førebur og sørgjer for at årsmøtet finn stad.

Styret pliktar å avhalda styremøte minst ein - 1 - gong i året. Det skal førast protokoll frå alle styremøte.

Styret skal finna samarbeidspartnar/scene der festivalen skal haldast.

**§ 6 Årsmøtet**

Årsmøtet er øvste myndigheit i RR og skal avhaldast kvart år innan 1.juli.

Årsmøtet skal:

**a)** Velja møteleiar og referent.

**b)** Handsama årsmeldinga frå styret.  
**c)** Handsama rekneskapet frå styret.   
**d)** Handsama innkomne forslag. Desse må vera styret i hende seinast ei veke før møtet startar.   
 **e)** Velja nytt styre på følgjande måte:   
Leiar vert vald for 1 år.    
Økonomiansvarleg vert vald for 1 år.  
Bookingansvarleg vert vald for 1 år.

2 styremedlemmar vert vald for 1 år.

Frivilligleiar vert vald for 1 år.

PR-leiar vert vald for 1 år.

Marknadsleiar vert vald for 1 år.

Alle har møteplikt på styremøter. Dersom nokon skulle verta forhindra frå å koma skal dei gje beskjed til leiar.

Årsmøtet er vedtaksdyktig når det er lovleg innkalla, det vil seia ved kunngjering seinast 1 veke før det skal avhaldast.   
  
Saksdokumenta skal vera disponible for medlemmane seinast ei veke før årsmøtet. Alle som sit i styret eller har andre verv i foreininga, samt personar som arbeider eller har arbeidd på dugnad for foreininga, har stemmerett når årsmøtet vert halde. Avstemming skal føregå skriftleg dersom ein person forlangar dette.

Vedtak på årsmøtet vert fatta med alminneleg fleirtal, dersom ikkje anna er nemnt i vedtektene.

**§ 7 Økonomi**Rekneskapsåret er 1.januar til 31.desember og rekneskapet til RR skal førast av kasserar eller den styret gjev myndigheit til det.  
  
Rekneskapet skal vera tilgjengeleg for alle medlemmar med ei vekes varsel.   
  
Rekneskapet skal til ei kvar til kunna framleggjast for styret, som vidare kan godkjenna at andre enkeltpersonar eller instansar får rekneskapet til gjennomsyn.   
  
Eventuelle erstattingskrav mot medlemmar av styret, reist av styret eller Årsmøtet, skal vurderast av offentleg godkjend revisor.

**§ 8 Oppløysing**   
Foreininga kan berre oppløysast etter vedtak i årsmøte. Det krev at forslag om oppløysing ligg under dagsorden til Årsmøtet. Oppløysing krev 2/3 fleirtal. Ved oppløysing skal Årsmøtet disponera midla til foreininga etter vedtekter og føremålsparagraf.

**§ 9 Vedtektsendring**

Vedtektsendringar kan berre verta vedtekne på årsmøte og krev 2/3 fleirtal blant dei frammøtte med røysterett.